7.pomôcť orgánom presadzovania práva získať prístup k údajom o žiadateľoch o krátkodobé víza, ako aj o držiteľoch krátkodobých víz (čo už je možné aj teraz na základe súčasných pravidiel) a rozšíriť tento prístup aj na informácie o držiteľoch dlhodobých víz a povolení na pobyt, ak je to potrebné s cieľom predchádzať závažnej trestnej činnosti a terorizmu, vyšetriť ich, odhaliť alebo stíhať a zároveň zabezpečiť vysokú úroveň ochrany údajov a súkromia;

Stanovené sú aj viaceré vedľajšie ciele, a to:

Dátum predloženia návrhu Európskemu parlamentu a Rade [dokument COM (2018) 302 final – 2018/0152 COD]:

Pokiaľ ide o automatické vyhľadávanie v iných informačných systémoch, Európsky parlament a Rada v značnej miere súhlasili so zoznamom databáz, v ktorých má vízový informačný systém (VIS) podľa návrhu Komisie vyhľadávať, hoci niektoré z nich boli naviazané na isté podmienky a dodatočné záruky. Podrobnejšie ustanovenia boli stanovené pre manuálne overovanie a následné činnosti po dosiahnutí pozitívnej lustrácie, ktoré budú vykonávať rôzne orgány v závislosti od zdroja a citlivosti údajov, ktoré viedli k pozitívnej lustrácii Podrobné pravidlá pre vyhľadávanie a overovanie budú vymedzené v delegovanom akte. Právne nástroje upravujúce informačné systémy, v ktorých sa vyhľadáva, sa prostredníctvom viacerých dodatočných zmien uvádzajú do plného súladu s novými ustanoveniami o automatickom vyhľadávaní.

K ukladaniu údajov o dlhodobých vízach a povoleniach na pobyt do vízového informačného systému a k ich automatickému vyhľadávania v iných informačných systémoch bude dochádzať už v momente žiadosti a nie až po ich vydaní. Obmedzené budú práva na prístup niektorých orgánov k údajom osôb, ktoré sú držiteľmi povolenia na pobyt už viac ako 10 rokov.

Pokiaľ ide o biometrické údaje, Európsky parlament a Rada súhlasili s navrhovaným znížením veku na odoberanie odtlačkov prstov u maloletých osôb z 12 na 6 rokov, zaviedli však aj hornú vekovú hranicu, a to 75 rokov. V súvislosti s biometrickými údajmi detí budú zároveň zavedené viaceré záruky a obmedzenia prístupu. Podoby tváre nasnímané na mieste sa budú vo vízovom informačnom systéme uchovávať a používať na biometrické porovnávanie, okrem iného aj na účely overenia totožnosti alebo identifikácie osôb. Bude sa to uskutočňovať na základe vyhľadávania týchto podôb tváre vo vízovom informačnom systéme za uplatnenia istých podmienok a prísnych záruk.

Do vízového informačného systému budú zahrnuté špecifické ukazovatele rizika, ktoré budú predstavovať automatizovaný mechanizmus na preverovanie všetkých žiadostí o udelenie krátkodobého víza. Procesy a štruktúra riadenia týkajúce sa týchto špecifických ukazovateľov rizika sú v súlade s procesmi a štruktúrou riadenia, ktoré sa uplatňujú pri pravidlách preverovania v rámci Európskeho systému pre cestovné informácie a povolenia.

Európsky parlament a Rada akceptovali ustanovenia o bráne pre dopravcov na kontrolu víz a povolení na pobyt vo vízovom informačnom systéme. Dopravcovia budú povinní informovať cestujúcich, ktorým bol zamietnutý nástup, o tom, ako požiadať o prístup k údajom vo vízovom informačnom systéme. Výnimka z týchto ustanovení sa bude počas prvých 18 mesiacov uplatňovania vzťahovať na dopravcov, ktorí prepravujú skupiny po zemi autobusom.

Ustanovenia rozhodnutia o vízovom informačnom systéme boli zahrnuté do nariadenia o vízovom informačnom systéme. Existujúce ustanovenia o ochrane údajov boli uvedené do súladu s podobnými nedávnymi právnymi nástrojmi a všeobecným právnym rámcom pre ochranu údajov.

Súčasťou dohody sú aj ustanovenia o uplatňovaní zmeneného nariadenia do konca roka 2023 a o posilnenom monitorovaní a podávaní správ vo fáze vývoja.

Komisia podporila dohodu, ktorá bola počas rokovaní v rámci trialógu dosiahnutá. Zdokonalený vízový informačný systém bude spolu so systémom vstup/výstup a systémom ETIAS vytvárať základ pre lepšie riadenie vonkajších hraníc EÚ a prispeje k posilneniu interoperability všetkých európskych systémov využívaných v oblasti hraníc, migrácie, bezpečnosti a spravodlivosti. Dohoda teda významným spôsobom prispieva k dosiahnutiu cieľa, aby boli do konca roka 2023 všetky nové a zdokonalené informačné systémy uvedené do prevádzky a plne interoperabilné.

4.Záver

Komisia prijíma pozíciu Rady.